钦定古今图书集成/明伦汇编/氏族典/第205卷 > 高竑
## 钦定古今图书集成/明伦汇编/氏族典/第205卷 > 高竑

按《金史高竑传》：“竑，渤海人。以荫补官，累调贵德县尉，
提刑司举任繁剧，迁奉圣州录事，察廉迁内黄令，累
官左藏库副使。元妃李氏以皂币易红币，竑独拒不
肯易。元妃奏之，章宗大喜，遣人谕之曰：‘所执甚善，今
姑与之，后不得为例’。”转仪鸾局少府少监，改户部员
外郎，安州刺史。大安中，越王永功判中山，竑以王傅
同知府事，改同知河南府，充安抚使，徙同知大名府，
兼本路安抚使。贞祐二年，迁河北西路按察转运使。
录大名功，迁三官，致仕。兴定四年，卒。